
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 443 

24 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λήψη απόφασης επί της γνωστοποίησης συγκέντρωσης 
κατ’ άρθρο 6 παρ. 1-3 του ν. 3959/2011 από την εταιρία 
«ΙΝΩ Εισαγωγές και Εμπορία Αγαθών, Παροχή Ηλεκτρο¬ 
νικών Υπηρεσιών και Εκμετάλλευση Ακινήτων Ανώνυ¬ 
μος Εταιρία» (δ.τ. «ΙΝΩ»), σχετικά με την απόκτηση απο¬ 
κλειστικού ελέγχου επί της εταιρίας με την επωνυμία 
«ΜΑΚΡΟ ΚΑΣ ΚΑΙ ΚΑΡΡΥ ΧΟΝΔΡΕΜΠΟΡΙΚΗ ΑΝΩΝΥ¬ 
ΜΟΣ ΕΜΠΟΡΙΚΗ ΕΤΑΙΡΕΙΑ Α.Ε.» (δ.τ. «ΜΑΚΡΟ»). 1 

Ίδρυση Διιδρυματικού Προγράμματος Μεταπτυχια¬ 
κών Σπουδών με τίτλο «Βιοεπιχειρείν» μεταξύ 
του Τμήματος Βιοχημείας και Βιοτεχνολογίας 
της Σχολής Επιστημών Υγείας του Πανεπιστη¬ 
μίου Θεσσαλίας και του Ινστιτούτου Βιολογίας, 
Φαρμακευτικής Χημείας και Βιοτεχνολογίας του 


Εθνικού Ιδρύματος Ερευνών. 2 

ΑΠΟΦΑΣΕΙ Σ 

Αριθμ. απόφ. 601/2015* (1) 


Λήψη απόφασης επί της γνωστοποίησης συγκέντρωσης 
κατ’ άρθρο 6 παρ. 1-3 του ν. 3959/2011 από την εταιρία 
«ΙΝΩ Εισαγωγές και Εμπορία Αγαθών, Παροχή Ηλε¬ 
κτρονικών Υπηρεσιών και Εκμετάλλευση Ακινήτων 
Ανώνυμος Εταιρία» (δ.τ. «ΙΝΩ»), σχετικά με την από¬ 
κτηση αποκλειστικού ελέγχου επί της εταιρίας με την 
επωνυμία «ΜΑΚΡΟ ΚΑΣ ΚΑΙ ΚΑΡΡΥ ΧΟΝΔΡΕΜΠΟΡΙΚΗ 
ΑΝΩΝΥΜΟΣ ΕΜΠΟΡΙΚΗ ΕΤΑΙΡΕΙΑ Α.Ε.» (δ.τ. «ΜΑΚΡΟ»), 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΤΜΗΜΑ 

Συνεδρίασε στην Αίθουσα Συνεδριάσεων του 1ου ορό¬ 
φου του κτιρίου των γραφείων της, επί της οδού Κότσι- 

* Η παρούσα απόφαση εκδίδεται σε μία επιπλέον εκδόσεις 
με τα διακριτικά: (1) Έκδοση για το ΦΕΚ. Στο ενδιαφερόμενο 
μέρος θα επιδοθεί η απόρρητη έκδοση. Από την παραπάνω 
έκδοση έχουν αφαιρεθείτα απόρρητα επιχειρηματικά στοιχεία 
(όπου η ένδειξη [...]) τα οποία δεν θα πρέπει να περιέλθουν σε 
γνώση του αντίστοιχου αποδέκτη της έκδοσης, σύμφωνα με 
το άρθρο 41 του ν. 3959/2011 (ΦΕΚ 93 Α720.4.2011), όπως ισχύει, 
και τον Κανονισμό Λειτουργίας και Διαχείρισης της Επιτρο¬ 
πής Ανταγωνισμού (ΦΕΚ 54 Β/16.1.2013). Όπου ήταν δυνατό τα 
στοιχεία που παραλείφθηκαν αντικαταστάθηκαν με ενδεικτικά 
ποσά και αριθμούς ή με γενικές περιγραφές (εντός [...]). 


κα ΙΑ, Αθήνα, την 26η Ιανουάριου 2015, ημέρα Δευτέρα 
και ώρα 10:00, με την εξής σύνθεση: 

Προεδρεύων: Δημήτριος Λουκάς (Αντιπρόεδρος) 
Μέλη: Λευκοθέα Ντέκα 
Φραγκίσκος Αρμάος και 
Δημήτριος Δανηλάτος 
Γραμματέας: Ηλιάνα Κούτρα 

θέμα της συνεδρίασης: Λήψη απόφασης επί της γνω¬ 
στοποίησης συγκέντρωσης κατ’ άρθρο 6 παρ. 1-3 του 
ν. 3959/2011 από την εταιρία «ΙΝΩ Εισαγωγές και Εμπο¬ 
ρία Αγαθών, Παροχή Ηλεκτρονικών Υπηρεσιών και Εκ¬ 
μετάλλευση Ακινήτων Ανώνυμος Εταιρία» (δ.τ. «ΙΝΩ»), 
σχετικά με την απόκτηση αποκλειστικού ελέγχου επί 
της εταιρίας με την επωνυμία «ΜΑΚΡΟ ΚΑΣ ΚΑΙ ΚΑΡ- 
ΡΥ ΧΟΝΔΡΕΜΠΟΡΙΚΗ ΑΝΩΝΥΜΟΣ ΕΜΠΟΡΙΚΗ ΕΤΑΙΡΕΙΑ 
Α.Ε.» (δ.τ. «ΜΑΚΡΟ»), 

Πριν την έναρξη της συζητήσεως, ο Πρόεδρος της Επι¬ 
τροπής όρισε Γραμματέα της υπόθεσης την υπάλληλο, 
Ηλιάνα Κούτρα με αναπληρώτρια τη Βασιλική Πλακούλα. 

Στην αρχή της συζήτησης, ο Προεδρεύων έδωσε το 
λόγο στην Εισηγήτρια της υπόθεσης, Λευκοθέα Ντέ¬ 
κα, η οποία ανέπτυξε συνοπτικά την υπ’ αριθμ. πρωτ. 
637/22.1.2015 γραπτή Εισήγηση επί της κρινόμενης υπό¬ 
θεσης και πρότεινε, για τους λόγους που αναφέρονται 
αναλυτικά στην Εισήγηση, να εγκριθεί η γνωστοποιη- 
θείσα συγκέντρωση. 

Μετά την ολοκλήρωση της ανάπτυξης της εισήγησης 
το Τμήμα της Επιτροπής προχώρησε σε διάσκεψη επί 
της ως άνω υπόθεσης και αφού έλαβε υπόψη του τα 
στοιχεία του φακέλου της κρινόμενης υπόθεσης και 
την Εισήγηση, 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 
1. Στις 8.12.2014 με το υπ’ αριθμ. πρωτ. 8824 έγγραφο, 
η εταιρία με την επωνυμία «ΙΝΩ Εισαγωγές και Εμπο¬ 
ρία Αγαθών, Παροχή Ηλεκτρονικών Υπηρεσιών και Εκ¬ 
μετάλλευση Ακινήτων Ανώνυμος Εταιρία» (δ.τ. «ΙΝΩ») 
(εφεξής και ΙΝΩ ή γνωστοποιούσα) γνωστοποίησε στην 
Επιτροπή Ανταγωνισμού (εφεξής και ΕΑ), σύμφωνα με 
τα οριζόμενα στο άρθρο 6 παρ. 1-3 του ν. 3959/2011, 
όπως ισχύει, ότι αυτή και διαμέσου αυτής η μητρική της 
εταιρία «I. & Σ. Σκλαβενίτης Ανώνυμη Εμπορική Εται¬ 
ρία» (εφεξής ΣΚΛΑΒΕΝΙΤΗΣ) θα αποκτήσει αποκλειστικό 
έλεγχο επί της εταιρίας με την επωνυμία «ΜΑΚΡΟ ΚΑΣ 
ΚΑΙ ΚΑΡΡΥ ΧΟΝΔΡΕΜΠΟΡΙΚΗ ΑΝΩΝΥΜΟΣ ΕΜΠΟΡΙΚΗ 

ΕΤΑΙΡΕΙΑ Α.Ε.» (δ.τ. «ΜΑΚΡΟ») (εφεξής και ΜΑΚΡΟ ή 
εξαγοραζόμενη), μέσω της εξαγοράς του συνόλου των 
μετοχών του καταβεβλημένου Μετοχικού Κεφαλαίου 
αυτής, δυνάμει της από 21.11.2014 Σύμβασης Πώλησης και 
Αγοράς Μετοχών (εφεξής η Σύμβαση), που υπογράφηκε 
μεταξύ της «ΜθΙγο Οαεά & Θαιτγ ΙηΙθΓηαΙίοηαΙ ΘπιόΗ» 
(εφεξής ΜΕΤΡΟ 00 ή πωλήτρια), μητρικής κατά 100% 
της ΜΑΚΡΟ, της γνωστοποιούσας και της ΣΚΛΑΒΕΝΙΤΗΣ 
ως εγγυήτριας της ΙΝΩ. 

Α. ΟΙ ΣΥΜΜΕΤΕΧΟΥΣΕΣ ΕΠΙΧΕΙΡΗΣΕΙΣ 

2. Η ΙΝΩ, με έδρα στην Αττική, μόνη θυγατρική εται¬ 
ρία της ΣΚΛΑΒΕΝΙΤΗΣ κατά ποσοστό [...]%, δραστη¬ 
ριοποιείται «στην εισαγωγή και εμπορία κάθε είδους 
εμπορεύσιμων αγαθών, την παροχή ηλεκτρονικών υπη¬ 
ρεσιών και την εκμετάλλευση ακινήτων (αγορά - πώ¬ 
ληση, εκμίσθωση, επεκμίσθωση και κάθε άλλη μορφή 
εκμετάλλευσης ακινήτων ιδιόκτητων ή μη)» [βλ. άρθρο 

4 καταστατικού ΙΝΩ]. 

3. Η ΣΚΛΑΒΕΝΙΤΗΣ ιδρύθηκε το 1950 και δραστηριο¬ 
ποιείται μεταξύ άλλων στο λιανεμπόριο τροφίμων και 
ειδών οικιακής χρήσης μέσω σούπερ μάρκετ. Λειτουρ¬ 
γεί [...] καταστήματα λιανικής πώλησης ειδών σούπερ 
μάρκετ στο νομό Αττικής. Στο λιανεμπόριο τροφίμων 
και ειδών οικιακής χρήσης δραστηριοποιείται και η 
εταιρία με την επωνυμία «ΧΑΛΚΙΑΔΑΚΗΣ ΑΝΩΝΥΜΗ 
ΕΤΑΙΡΕΙΑ ΤΟΥΡΙΣΤΙΚΩΝ ΞΕΝΟΔΟΧΕΙΑΚΩΝ ΕΜΠΟΡΙΚΩΝ 
ΚΑΙ ΒΙΟΤΕΧΝΙΚΩΝ ΕΠΙΧΕΙΡΗΣΕΩΝ», την απόκτηση του 
60% του Μετοχικού Κεφαλαίου της οποίας γνωστοποί¬ 
ησε η ΣΚΛΑΒΕΝΙΤΗΣ στην ΕΑ την 11η.12.2014. Για την 
εν λόγω συγκέντρωση ελήφθη η υπ’ αριθμ. 600/2015 
απόφαση από την ΕΑ. Καθώς η εν λόγω πράξη γνω¬ 
στοποιήθηκε μεταγενέστερα της παρούσας, τούτη 
δεν λαμβάνεται υπόψη κατά την αξιολόγηση της τε¬ 
λευταίας [για τον τρόπο εξέτασης παράλληλων συ¬ 
γκεντρώσεων από την Ε.Επ. και την ΕΑ βλ. αποφάσεις 
Ε.Επ. Μ.4601 - ΚΑΒ3ΤΑϋΤΟΙΙΕΙ_Ι_Ε/ΜΥΤΡΑΝ/Εί, Μ.4601 - 
ΤΙΙΙ/ΡΙΒ3Τ ΟΗΟΙΟΕ, Μ.4854 - ΤΟΜΤΟΜ/ΤΕΕΕΑΤΕΑ3, 
Μ.4942 - ΝΟΚΙΑ/ΝΑΝ/ΤΕΟ, Μ.5403 - ΕυΡΤΗΑΝ5Α/ΒΜΙ, 
Μ.5440 - Ι_υΡΤΗΑΝ5Α/ ΑΙΙ8ΤΒΙΑΝ ΑΙΒΕΙΝΕ3, Μ.6214 - 
3ΕΑΟΑΤΕ ΤΕΘΗΝΟΕΟΘΥ/ΗΩΩ Βυ3ΙΝΕ33 ΟΡ 3ΑΜ31ΙΝΟ 
ΕΕΕΟΤΒΟΝΙ03 και Μ.6203 -\Λ/Ε3ΤΕΒΝ ΩΙΘΙΤΑΙ. ΙΒΕΙΑΝϋ/ 
νΐνίΤΙ ΤΕΟΗΝΟΙΟΘΙΕ3, καθώς και ενδεικτικά αποφάσεις 
ΕΑ στον τραπεζικό κλάδο υπ’ αριθμ. 553/Ν/ΙΙ/2012, 566/ 
νΐΙ/2013 και 574/Χ/ΙΙ/2013. Βλ. επίσης αποφάσεις ΓενΔικ. 
Τ-2/93 ΑιγΡγοποθ, Συλλ.1994 11-327, σκ.70-72, Τ-374/00, 
νθΓόαηά άθΓ ϊγθϊθγί ΒοίίΓννθΓΚθ, Συλλ.ΙΙ-2275, σκ.170 και 
Τ-342/99 ΑίΓίουΓε, Συλλ.ΙΙ-2585, σκ.82]. Σε κάθε περίπτωση, 
σύμφωνα με την υπ’ αριθμ. 600/2015 απόφαση της ΕΑ, η 
επίπτωση εκ της συγκεκριμένης πράξης στις κρατούσες 
ανταγωνιστικές συνθήκες του κλάδου διανομής ειδών 
σούπερ μάρκετ είναι ανεπαίσθητη. 

4. Η ΜΑΚΡΟ, με έδρα στην Αττική, δραστηριοποιείται 
στην Ελλάδα από το 1992 στο χονδρικό εμπόριο τροφί¬ 
μων και ειδών οικιακής χρήσης στην Ελλάδα [βλ. άρθρο 

5 καταστατικού ΜΑΚΡΟ] και λειτουργεί [...] καταστήματα 
χονδρικής πώλησης ειδών σούπερ μάρκετ ([...]στο νομό 
Αττικής, [...] στον νομό Θεσσαλονίκης, [...] στη Λάρισα, 
[...] στον Βόλο, [...] στην Ξάνθη και [...] στο Ηράκλειο). 
Η μητρική της εταιρία, ΜΕΤΒΟ ΟΟ, αποτελεί μέρος του 
γερμανικού Ομίλου ΜΕΤΒΟ, ο οποίος είναι από τους 
μεγαλύτερους σε μέγεθος επιχειρηματικούς οργανι¬ 
σμούς στο χονδρικό εμπόριο καταναλωτικών αγαθών 
σε παγκόσμια κλίμακα. 


Β. Η ΓΝΩΣΤΟΠΟΙΗΘΕΙΣΑ ΠΡΑΞΗ - ΕΝΝΟΙΑ ΣΥΓΚΕ¬ 
ΝΤΡΩΣΗΣ 

5. Η υπό κρίση πράξη γνωστοποιήθηκε από την ΙΝΩ 
[για το υπόχρεο προς γνωστοποίηση πρόσωπο βλ. άρ¬ 
θρο 6 παρ. 3 υπό (β) του ν. 3959/2011 και Κωδικοποιημένη 
Ανακοίνωση της Ε.Επ. για θέματα δικαιοδοσίας βάσει 
του Κανονισμού (ΕΚ) αριθ. 139/2004, για τον έλεγχο 
των συγκεντρώσεων μεταξύ επιχειρήσεων, παρ. 135] 
εμπροθέσμως και παραδεκτώς στην ΕΑ σύμφωνα με 
τα άρθρα 6 και 45 του ν. 3959/2011. Συγκεκριμένα, το 
Έντυπο Γνωστοποίησης υπεβλήθη στην ΕΑ την 8.12.2014, 
ήτοι εντός 30 ημερών από την υπογραφή της Σύμβασης. 
Επιπροσθέτως, η γνωστοποιούσα προσκόμισε φύλλο 
της εφημερίδας «Ναυτεμπορική» της 10ης.12.2014, στο 
οποίο δημοσιεύθηκε η υπό κρίση πράξη κατά τα προ- 
βλεπόμενα στο άρθρο 6 παρ. 6 του ν. 3959/2011 και 
στην υπ’ αριθμ. 558/Ν/ΙΙ/2013 απόφαση της ΕΑ. Το κεί¬ 
μενο της δημοσίευσης αναρτήθηκε στις 12.12.2014 στον 
διαδικτυακό τόπο της ΕΑ. Τη γνωστοποίηση συνόδευε 
το προβλεπόμενο στο άρθρο 45 παρ. 1 του ν. 3959/2011 
παράβολο των €1.100 [Σειρά Η7075966, α/α 5637], 

6. Η υπό κρίση γνωστοποίηση κατέστη πλήρης και 
προσήκουσα, σύμφωνα με το άρθρο 8 του ν. 3959/2011, 
την 30.12.2014 με την υπ’ αριθμ. πρωτ. 9360/30.12.2014 
επιστολή της γνωστοποιούσας, σε απάντηση της υπ’ 
αριθμ. πρωτ. 9297/24.12.2014 επιστολής παροχής πρό¬ 
σθετων στοιχείων απαραίτητων για την αξιολόγηση της 
συγκέντρωσης, βάσει των άρθρων 38 και 8 παρ. 12 του 
ν. 3959/2011, της Υπηρεσίας. Είχε προηγηθεί η υπ’ αριθμ. 
πρωτ. 9030/16.12.2014 επιστολή παροχής στοιχείων της 
Υπηρεσίας, κατά τα προβλεπόμενα στην παράγραφο 11 
του άρθρου 8 του ν. 3959/2011, επί της οποίας η γνωστο¬ 
ποιούσα απάντησε με το υπ’ αριθμ. πρωτ. 9251/23.12.2014 
έγγραφό της. 

7. Η γνωστοποιηθείσα πράξη συνιστά συγκέντρωση 
κατά την έννοια του άρθρου 5 παρ. 2 περίπτωση (β) του 
ν. 3959/2011, διότι η ΙΝΩ και διαμέσου αυτής η ΣΚΛΑΒΕ- 
ΝΙΤΗΣ θα αποκτήσει κατά τα ανωτέρω το σύνολο των 
μετοχών της ΜΑΚΡΟ, αποκτώντας κατά τον τρόπο αυτό 
αποκλειστικό έλεγχο επί της εξαγοραζόμενης. 

8. Η υπό κρίση συγκέντρωση υπόκειται σε προηγού¬ 
μενη γνωστοποίηση στην ΕΑ, δεδομένου ότι πληροί τις 
προϋποθέσεις που ορίζονται στο άρθρο 6 του ν. 3959/ 
2011 και συγκεκριμένα: 

(α) ο αθροιστικός παγκόσμιος κύκλος εργασιών των 
συμμετεχουσών στη συγκέντρωση εταιρειών για το οι¬ 
κονομικό έτος 2013 ανήλθε συνολικά στο ποσό των €[...], 
ήτοι €[...] για τη ΣΚΛΑΒΕΝΙΤΗΣ και €[...] για τη ΜΑΚΡΟ, και 

(β) σε εθνικό επίπεδο, οι κύκλοι εργασιών για έκαστη 
των συμμετεχουσών εταιρειών ξεπέρασαν για το έτος 
2013 τα [...] εκ. ευρώ (με τους εθνικούς κύκλους εργασιών 
να ισούνται με τους παγκόσμιους). 

9. Η γνωστοποιηθείσα συγκέντρωση δεν έχει κοινοτική 
διάσταση και συνεπώς υπόκειται στην αρμοδιότητα της 
ΕΑ, διότι δεν πληρούνται οι προϋποθέσεις του άρθρου 
1 του Κανονισμού (ΕΚ) 139/2004 για τον έλεγχο των 
συγκεντρώσεων. 

10. Οι περιεχόμενοι στη Σύμβαση περιορισμοί περί [...] 
(όρος 10.6 Σύμβασης) και περί [...] (όρος 21.1. Σύμβασης), 
καλύπτονται αυτομάτως από την εγκριτική της συγκέ¬ 
ντρωσης απόφαση της ΕΑ σύμφωνα με την παράγραφο 
7 του άρθρου 8 του ν. 3959/2011, υπό την προϋπόθεση 
ότι συνδέονται άμεσα με την εκάστοτε συγκέντρωση 

και είναι απαραίτητοι για την πραγματοποίησή της 
(δευτερεύοντες/ παρεπόμενοι περιορισμοί), αξιολόγη¬ 
ση που βαρύνει τις συμμετέχουσες επιχειρήσεις. Σε 
περίπτωση που οι ανωτέρω περιορισμοί δεν μπορούν 
να θεωρηθούν ως άμεσα συνδεόμενοι και απαραίτητοι 
για την πραγματοποίηση της υπό κρίση συγκέντρωσης, 
εμπίπτουν στο πεδίο εφαρμογής των άρθρων 1 και 2 
του ν. 3959/2011 και 101 και 102 ΣΛΕΕ [βλ. σχετικά σκέψη 
21 Κανονισμού του Συμβουλίου 139/2004 της 20.01.2004, 
για τον έλεγχο των συγκεντρώσεων μεταξύ επιχειρή¬ 
σεων, ΕΕ 29.1.2004, 124/1, καθώς και Ανακοίνωση Ε.Επ. 
σχετικά με τους περιορισμούς που συνδέονται άμεσα 
με τις συγκεντρώσεις και είναι απαραίτητοι για την 
πραγματοποίηση τους, παρ. 2 επ.]. 

Γ. ΣΧΕΤΙΚΕΣ ΚΑΙ ΕΠΗΡΕΑΖΟΜΕΝΕΣ ΑΓΟΡΕΣ - ΑΝΤΑ¬ 
ΓΩΝΙΣΤΙΚΕΣ ΣΥΝΘΗΚΕΣ 

Ο κλάδος διανομής ειδών σούπερ μάρκετ 

11. Οι σχετικές αγορές προϊόντων της υπό κρίση συ¬ 
γκέντρωσης [για τον ορισμό βλ. απόφαση υπ’ αριθμ. 558/ 
Ν/ΙΙ/2013 της ΕΑ - Έντυπο Γνωστοποίησης Συγκέντρω¬ 
σης υπό 6ί] σχετίζονται με το κλάδο διανομής ειδών 
σούπερ μάρκετ, ήτοι της διανομής ειδών διατροφής 
και λοιπών καταναλωτικών αγαθών καθημερινής κα¬ 
τανάλωσης προς ικανοποίηση των τρεχουσών ανα¬ 
γκών των νοικοκυριών [βλ. ενδεικτικά αποφάσεις Ε.Επ. 
Μ.946 - ΙΝΤΕΒΜΑΒ0ΗΕ/3ΡΑΒ, παρ. 7, Μ.991 - ΡΒΟΜΟϋΕδ/ 
0Α5ΙΝ0, παρ. 14, Μ.1684 - ΟΑΡΡΕΡΟυΡ/ΡΡΟΜΟϋΕδ, παρ. 
9, και Μ.2115 - ΟΑΡΡΕΡΟΙΙΡ/ΘΒ, παρ. 7, καθώς και ενδει¬ 
κτικά αποφάσεις ΕΑ υπ’ αριθμ. 176/111/2001 υπό 111.1,194/ 
111/2001 υπό 2, 204/111/2001 υπό III, 330Λ//2007 υπό ΐν.Ι.Α, 
381Λ//2008 υπό III και 496Λ/Ι/2010, παρ. 36]. Από την 
άποψη των δυνητικών αποτελεσμάτων στον ανταγωνι¬ 
σμό, ο εν λόγω κλάδος διακρίνεται κατ’ αρχήν σε δύο 
κατηγορίες αγορών: 

(α) αγορά διανομής ειδών σούπερ μάρκετ, στην οποία 
οι επιχειρήσεις λιανικής πώλησης ειδών σούπερ μάρκετ 
ενεργούν ως προμηθευτές των τελικών καταναλωτών 
και 

(β) αγορά εφοδιασμού ειδών σούπερ μάρκετ («αγορά 
ζήτησης»), στην οποία επιχειρήσεις πώλησης ειδών δια¬ 
τροφής και λοιπών καταναλωτικών αγαθών καθημερινής 
χρήσης ενεργούν ως αγοραστές έναντι των παραγω¬ 
γών των προϊόντων που πωλούνται από αυτές στους 
τελικούς καταναλωτές [βλ. ενδεικτικά αποφάσεις Ε.Επ. 
Μ .1221 - ΒΕΪΑ/Ε/ΜΕΙΝΕ, παρ. 9, Μ.4590-ΒΕ\Λ/Ε/ΟΕΙ_νΐΤΑ υπό 
III, καθώς και απόφαση Γαλλικής ΑΑ υπ’ αριθμ. 14-ϋΘΘ- 
173 ΟΙΑ/ΘΑΒΒΕΡΟΙΙΒ, παρ. 8], 

12. Κατά πάγια πρακτική η αγορά χονδρικής πώλησης 
διακρίνεται από την αγορά λιανικής πώλησης ειδών σού¬ 
περ μάρκετ [βλ. ενδεικτικά αποφάσεις ΕΑ υπ’ αριθμ. 204/ 
111/2001 υπό III, 330Λ//2007 υπό ΐν.Ι.Β, 381Λ//2008 υπό III 
και 467Λ/Ι/2009 υπό III, καθώς και απόφαση Γαλλικής ΑΑ 
υπ’ αριθμ. 10-000-25 ΙΟυίδ ϋΕΕΗΑΙΖΕ/ Η ΟΙδΤΒΙΒυΤΙΟΝ, 
παρ. 27-28]. Με την άποψη αυτή συμφωνεί και η γνωστο¬ 
ποιούσα [βλ.Έντυπο Γνωστοποίησης, Τμήμα 6]. 

Η αγορά λιανικής πώλησης ειδών σούπερ μάρκετ - 
Η αγορά διανομής 

13. Τα είδη διατροφής αποτελούν το σημαντικότερο 
ποσοστό της ποικιλίας των προϊόντων που διατίθενται 
προς αγορά στους τελικούς καταναλωτές από τα κατα¬ 
στήματα λιανικής πώλησης ειδών σούπερ μάρκετ. Πλέον 
των ειδών διατροφής, τα προαναφερόμενα καταστήμα¬ 
τα συνηθίζεται να προσφέρουν στους τελικούς κατανα¬ 


λωτές και μια σειρά λοιπών προϊόντων καθημερινής κα¬ 
τανάλωσης, όπως απορρυπαντικά, καλλυντικά ευρείας 
κατανάλωσης, είδη προσωπικής υγιεινής, καθοριστικά, 
ζωοτροφές κ.λπ. (άλλως προϊόντα οικιακής χρήσης ή 
παντοπωλείου). Σύμφωνα με την πρακτική της Ε.Επ. και 
της ΕΑ τόσο τα είδη διατροφής όσο και τα προαναφε¬ 
ρόμενα προϊόντα οικιακής χρήσης εντάσσονται στην 
αγορά λιανικής πώλησης ειδών σούπερ μάρκετ [βλ. εν¬ 
δεικτικά αποφάσεις Ε.Επ. Μ.4590 - ΒΕννΕ/ϋΕίνίΤΑ, παρ. 
10 επ., Μ.3905 - ΤΕδΘΟ/ΘΑΒΒΕΕΟυΒ, παρ. 16 επ, καθώς 
και ενδεικτικά απόφαση ΕΑ υπ’ αριθμ. 544Λ/ΙΙ/2012, παρ. 
45]. Ως προς τα «προϊόντα εκτός παντοπωλείου», ήτοι τα 
προϊόντα τα οποία ο τελικός καταναλωτής δεν αναμένει 
να προμηθευτεί από τα καταστήματα λιανικής πώλησης 
ειδών σούπερ μάρκετ για την κάλυψη των καθημερινών 
αναγκών του, όπως υφάσματα, εργαλεία, παιχνίδια, οι¬ 
κιακές συσκευές κ.λπ, ο ορισμός μπορεί να παραμείνει 
ανοιχτός [βλ. ενδεικτικά Μ.4590 - ΒΕΪΑ/Ε/ΟΕίνίΤΑ, παρ. 
10 επ., Μ.3905 - ΤΕδΘΟ/ΘΑΒΒΕΕΟυΒ, παρ. 16 επ, καθώς 
και απόφαση ΕΑ υπ’ αριθμ. 496Λ/Ι/2010, παρ. 38. Βλ. 
επίσης απόφαση Γερμανικής ΑΑ υπ’ αριθμ. Β 2 - 333/07 
ΕΟΕΚΑ/ΤΕΝΘΕΕΜΑΝΝ κ.α., σελ. 26, όπου διακρίνει τρεις 
κατηγορίες προϊόντων, Ροοά, Νοη-Ροοά I (άλλως Νθ3γ- 
Ροοά) και Νοπ-Ροοά II, με την τελευταία κατηγορία να 
μην εντάσσεται στην αγορά λιανικής πώλησης ειδών 
σούπερ μάρκετ]. 

14. Επιπροσθέτως, σύμφωνα με παλαιότερες αποφά¬ 
σεις της ΕΑ [βλ. ενδεικτικά αποφάσεις υπ’ αριθμ. 106/ 
11/1999, υπό 1112, 176/111/2001 υπό 111.1, 204/111/2001 υπό III, 
330Λ//2007 υπό ΐν.Ι.Α, 381Λ//2008 υπό III, 496Λ/Ι/2010, 
παρ. 36, 544Λ/ΙΙ/2012, παρ. 43, 552Λ/ΙΙ/2012, παρ. 35, 572/ 
νΐΙ/2013, παρ. 29, 582Λ/ΙΙ/2013 υπό Δ.1], η αγορά της λια¬ 
νικής πώλησης ειδών σούπερ μάρκετ θα μπορούσε να 
διακριθεί περαιτέρω στις εξής κατηγορίες: 

(α) στις αλυσίδες καταστημάτων (σούπερ μάρκετ και 
υπερμάρκετ), τα κύρια χαρακτηριστικά των οποίων είναι 
η διάθεση μεγάλης ποικιλίας προϊόντων (8.000-10.000 
κωδικούς), περιλαμβανομένων προϊόντων ιδιωτικής ετι¬ 
κέτας, η λειτουργία καταστημάτων σε μεγάλες κατά 
κανόνα επιφάνειες, οι μαζικές αγορές κυρίως τροφίμων 
από τους τελικούς καταναλωτές, το σύστημα αυτο¬ 
εξυπηρέτησης των καταναλωτών, ο εφοδιασμός των 
καταστημάτων μέσω κεντρικών αποθηκών και οι κατά 
κανόνα χαμηλότερες τιμές σε σχέση με τα παραδοσι¬ 
ακά παντοπωλεία, 

(β) στα «εκπτωτικά καταστήματα» (εοΐί άίεοουπί 31 ογθ 5 
3πά ίΐ3Γά άίεοουπί εΙΟΓθε), κύρια χαρακτηριστικά των 
οποίων είναι οι κατά κανόνα ιδιαίτερα χαμηλές τιμές, 
η σχετικά μικρή ποικιλία προϊόντων με έμφαση στα 
προϊόντα ιδιωτικής ετικέτας, το κατά κύριο λόγο μικρό 
μέσο εμβαδό ανά κατάστημα, ο μεγάλος αριθμός και 
η αντίστοιχη διασπορά καταστημάτων, καθώς και τα 
χαμηλά λειτουργικά έξοδα, και 

(γ) στα παραδοσιακά παντοπωλεία, τα οποία βάσει 
της αντίληψης του τυπικού καταναλωτή διακρίνονται 
από τα καταστήματα ειδών σούπερ μάρκετ λόγω της 
περιορισμένης ποικιλίας προϊόντων, της προσωπικής 
σχέσης με τον πελάτη, του εκτεταμένου ωραρίου και 
της εξυπηρέτησης επειγουσών αναγκών σε σύντομο 
χρονικό διάστημα. 

Ειδικά ως προς τα παραδοσιακά παντοπωλεία έχει 
κριθεί από την ΕΑ [βλ. προαναφερόμενες αποφάσεις] 
ότι θα μπορούσαν να θεωρηθούν εν μέρει ανταγωνιστές 

των σούπερ μάρκετ στο βαθμό που αποτελούν για το 
μέσο καταναλωτή μία λογική εναλλακτική δυνατότητα 
για την κάλυψη των αναγκών του σε είδη διατροφής. 
Ως προς τα εκπτωτικά καταστήματα, αν και αρχικά το 
ζήτημα παρέμενε ανοιχτό [βλ. αποφάσεις Ε.Επ. Μ. 1684 - 
ΩΑΒΒΕΡΟΕΙΒ/ΡΒΟΜΟΩΕ3, παρ. 12, και Μ.1221 - ΒΕ\Λ/Ε/ 
ΜΕΙΝΕ, παρ. 17], η Ε.Επ. σε μεταγενέστερες αποφάσεις 
της κατέληξε ότι τα σούπερ μάρκετ, οι υπεραγορές 
και τα εκπτωτικά καταστήματα αποτελούν άμεσους 
ανταγωνιστές [βλ. αποφάσεις Ε.Επ. Μ.3905 - ΤΕ3ΩΟ/ 
ΩΑΒΒΕΡΟυΒ, παρ. 12, Μ.4590 - ΒΕ\Λ/Ε/ΩΕΙ_νΐΤΑ, παρ. 13, 
και Μ.6506 - ΘΒΟϋΡΕ ΑυΟΗΑΝ/ΜΑΘΥΑΒ ΗΙΡΕΒΜΑΒΚΕΤ, 
παρ. 10]. Συγκεκριμένα, σύμφωνα με την τρέχουσα πρα¬ 
κτική της Ε.Επ., η σχετική αγορά προϊόντος συνίσταται 
κατ’ αρχάς στην αγορά λιανικής πώλησης διαρκών κα¬ 
ταναλωτικών αγαθών μέσω των ανωτέρω τύπων κατα¬ 
στημάτων, που συνιστούν τα «σύγχρονα κανάλια διανο¬ 
μής» (πιοάθΓπ άίείπόυΐίοπ οίιαηπθΐε), εξαιρουμένων λοιπών 
καταστημάτων λιανικής πώλησης, όπως εξειδικευμένα 
καταστήματα (αρτοποιεία, κρεοπωλεία, καταστήματα 
ηλεκτρικών συσκευών κ.λπ.), πρατήρια καυσίμων, κ.λπ., 
καθώς και αποκαλουμένων «οαεά από σαιτγ» υπεραγορών 
[βλ. ενδεικτικά αποφάσεις Ε.Επ. Μ.4590 - ΒΕ\Λ/Ε/ΟΕΐνΐΤΑ, 
παρ. 9 και 12, Μ.1221 - ΒΕΪΛ/Ε/ΜΕΙΝΕ, παρ. 11 επ„ Μ.3905 - 
ΤΕ3ΩΟ/ΩΑΒΒΕΡΟΕΙΒ, παρ. 9 επ., καθώς και αποφάσεις 
ΕΑ υπ’ αριθμ. 496/Ν/Ι/2010, παρ. 38, και 544Λ/ΙΙ/2012, παρ. 
45]. Ειδικά ως προς τα σαείι από σαπγ, έχει κριθεί ότι στα 
εν λόγω καταστήματα διενεργούνται σχεδόν αποκλει¬ 
στικά χονδρικές πωλήσεις προϊόντων, απευθυνόμενες 
κυρίως σε επαγγελματίες, οι οποίοι αποτελούνται κατά 
κύριο λόγο από μικρές και μεσαίες επιχειρήσεις, με 
την επίδειξη σχετικής κάρτας, και ως εκ τούτου αυτά 
δεν συμπεριλαμβάνονται στην υπό κρίση αγορά [βλ. 
αποφάσεις Ε.Επ. Μ.3905 - ΤΕδΟΟ/ΟΑΒΒΕΕΟυΒ, παρ. 14, 
Μ.1221-ΒΕΪΛ/Ε/ΜΕΙΝΕ, παρ. 15, καθώς και αποφάσεις ΕΑ 
106/11/1999 υπό 2,176/111/2001 υπό 111.1, 381Λ//2008 υπό III. 
Βλ. επίσης και απόφαση Γερμανικής ΑΑ υπ’ αριθμ. Β 
2 - 333/07 ΕΩΕΚΑ /ΤΕΝΘΕΕΜΑΝΝ κ.α., σελ. 29], αξιο¬ 
λόγηση με την οποία συμφωνεί εν προκειμένω και η 
γνωστοποιούσα [βλ.Έντυπο Γνωστοποίησης, Τμήμα 6]. Ο 
βαθμός υποκατάστασης των υπηρεσιών που παρέχουν 
οι ανωτέρω κατηγορίες καταστημάτων διαφοροποιείται 
κατά περίπτωση και εξαρτάται και από την περιοχή 
αναφοράς (π.χ. αστικές, ημιαστικές, αγροτικές περιο¬ 
χές), λόγω των πιθανών διαφορετικών αναγκών των 
κατοίκων διαφορετικών περιοχών, που οδηγούν και σε 
διαφοροποίηση των συνηθειών των καταναλωτών [βλ. 
απόφαση ΕΑ υπ’ αριθμ. 496Λ/Ι/2010, παρ. 37]. 

15. Από γεωγραφική άποψη [για τον ορισμό της σχε¬ 
τικής γεωγραφικής αγοράς βλ. απόφαση υπ’ αριθμ. 558/ 
νΐΙ/2013 της ΕΑ - Έντυπο Γ νωστοποίησης Συγκέντρω¬ 
σης υπό 6.ϋ], η αγορά λιανικής πώλησης ειδών σούπερ 
μάρκετ σε επίπεδο διανομής ορίζεται κατ’ αρχήν ανά 
νομό της ηπειρωτικής χώρας, στον οποίο δραστηριοποι¬ 
ούνται οι συμμετέχουσες επιχειρήσεις, καθώς ο νομός 
συνιστά ένα γεωγραφικό όριο που δηλώνει μία λογική 
δυνατότητα υποκατάστασης, χωρίς να αποκλείεται να 
ληφθούν υπόψη και όμοροι σε αυτόν νομοί. Στις περι¬ 
πτώσεις των νήσων, το κάθε νησί αποτελεί διακριτή 
γεωγραφική αγορά, λόγω των δυσκολιών στη μετακίνη¬ 
ση του τελικού καταναλωτή [βλ. ενδεικτικά αποφάσεις 
ΕΑ υπ’ αριθμ. 582Λ/ΙΙ/2013 υπό Δ.2, 572Λ/ΙΙ/2013, παρ. 34, 
544Λ/ΙΙ/2012, παρ. 48, και 496Λ/Ι/2010, παρ. 46], Με την 


άποψη αυτή συμφωνεί και η γνωστοποιούσα [βλ.Έντυπο 
Γνωστοποίησης, Τμήμα 6]. Σύμφωνα με την Ε.Επ., ως 
σχετικές γεωγραφικές αγορές μπορούν κατ’ αρχήν να 
ορισθούν οι τοπικές αγορές στις οποίες οι συμμετέχου¬ 
σες εταιρίες διατηρούν καταστήματα [βλ. ενδεικτικά 
αποφάσεις Ε.Επ. Μ.1085 - ΡΒΟΜΟΩΕ5/ΩΑΤΤΕΕΙ, παρ. 14, 
Μ.1221 - ΒΕΝΛ/Ε/ΜΕΙΝΕ, παρ. 18, Μ.1684 - ΟΑΒΒΕΡΟϋΒ/ 
ΡΒΟΜΟϋΕδ, παρ. 24, Μ.3905 - ΤΕδΟΟ/ΩΑΒΒΕΡΟϋΒ, παρ. 
18]. Αυτές οι τοπικές αγορές ορίζονται κατά κανόνα 
ως κύκλος με κέντρο το μεμονωμένο κατάστημα και 
με ακτίνα απόστασης ίση με περίπου είκοσι με τριά¬ 
ντα λεπτά διαδρομής με το αυτοκίνητο [βλ. ενδεικτικά 
αποφάσεις Ε.Επ. Μ.1085 - ΡΒΟΜΟϋΕδ/ΟΑΤΤΕΑΕΙ, παρ. 
14, Μ.1221 - ΒΕΪΛ/Ε/ΜΕΙΝΕ, παρ. 18, Μ.1684 - ΩΑΒΒΕΡΟΕΙΒ/ 
ΡΒΟΜΟϋΕδ, παρ. 24, Μ.3905 - ΤΕδΟΟ/ΩΑΒΒΕΡΟϋΒ, παρ. 
18, Μ.4590 - ΒΕϊΛ/Ε/ϋΕΕνίΤΑ, παρ. 16 (όπου απουσία άλ¬ 
λων στατιστικών στοιχείων, λήφθηκε υπόψη το επίπεδο 
του ΕοοαΙ ΑάπιίπίείΓαίίνθ ΕΙπίΙε 1, το οποίο αντιστοιχεί σε 
77 τοπικές αγορές 100.000-200.000 κατοίκων περίπου) 
και Μ.6506 - ΘΒΟΨΡΕ ΑυΟΗΑΝ/ΜΑΘΥΑΒ ΗΙΡΕΒΜΑΒΚΕΤ, 
παρ. 13], Στην περίπτωση ωστόσο που ένας μεγάλος 
αριθμός τοπικών αγορών, οι οποίες επηρεάζονται από 
τη συγκέντρωση, συνδέονται, λόγω της πυκνότητας των 
λειτουργούντων καταστημάτων και του πληθυσμού, με 
τρόπο τέτοιο ώστε να επικαλύπτονται και να καλύπτουν 
χωρίς κενά μια μεγαλύτερη περιφέρεια ή ακόμα και 
ολόκληρη την επικράτεια ενός κράτους, με συνέπεια την 
ομογενοποίηση των επικρατούντων σε αυτές συνθηκών 
ανταγωνισμού, τυχόν εξέταση των επιπτώσεων της συ¬ 
γκέντρωσης μόνο στο επίπεδο των εν λόγω τοπικών 
αγορών πιθανώς να μην απεικονίζει τις επιπτώσεις αυ¬ 
τής στην αγορά λιανικής πώλησης ειδών σούπερ μάρκετ 
[βλ. σχετικά ενδεικτικά αποφάσεις Ε.Επ. Μ.1221 - ΒΕΧΛ/Ε/ 
ΜΕΙΝΕ, παρ. 18, Μ.1085 - ΡΒΟΜΟΟΕδ/ΟΑΤΤΕΨ, παρ. 15, 
και Μ.6506 - ΘΒΟΕΙΡΕ ΑϋΩΗΑΝ/ΜΑΟΥΑΒ ΗΙΡΕΒΜΑΒΚΕΤ, 
παρ. 14]. Σε κάθε περίπτωση, το ζήτημα της περαιτέ¬ 
ρω οριοθέτησης της γεωγραφικής αγοράς σε επίπεδο 
περιοχής και Τ.Κ. δύναται να παραμείνει ανοιχτό, στο 
βαθμό που το αποτέλεσμα της αξιολόγησης της δεν 
θα διαφοροποιούνταν ως συνέπεια του εναλλακτικού 
ορισμού σε τοπικό επίπεδο [βλ. σχετικά αποφάσεις ΕΑ 
υπ’ αριθμ. 582/νΐΙ/2013 υπό Δ.2 και 572Λ/ΙΙ/2013, παρ. 36], 

16. Εν προκειμένω, μόνο η ΣΚΛΑΒΕΝΙΤΗΣ δραστηριο¬ 
ποιείται στην αγορά λιανικής πώλησης ειδών σούπερ 
μάρκετ στον κλάδο της διανομής, η οποία εν προκειμέ¬ 
νω από γεωγραφική άποψη καλύπτει το νομό Αττικής, 
στον οποίο και μόνο δραστηριοποιείται η ΣΚΛΑΒΕΝΙΤΗΣ 
με μερίδιο αγοράς που προσεγγίζει το [...]% για το έτος 
2013. Ως εκ τούτου, περαιτέρω εξέταση του βαθμού 
υποκατάστασης από προϊοντική ή γεωγραφική άποψη 
στις ανωτέρω υπο-αγορές παρέλκει, διότι η γνωστοποι- 
ηθείσα πράξη δεν εγείρει θέματα σε επίπεδο ανταγωνι¬ 
σμού υπό οιαδήποτε εκδοχή οριοθέτησης της σχετικής 
αγοράς, καθώς δεν υφίστανται οριζόντιες επικαλύψεις. 
Συνεπώς, η αγορά λιανικής πώλησης ειδών σούπερ μάρ¬ 
κετ δεν συνιστά εν προκειμένω επηρεαζόμενη αγορά 
[για τον ορισμό βλ. απόφαση υπ’ αριθμ. 558Λ/ΙΙ/2013 της 
ΕΑ - Έντυπο Γνωστοποίησης Συγκέντρωσης υπό 6ίϋ]. 

Η αγορά εφοδιασμού 

17. Η αγορά εφοδιασμού αφορά στην αμέσως προη¬ 
γούμενη οικονομική βαθμίδα (υρείΓθαπι εαοΐοή από εκεί¬ 
νη της διανομής ειδών σούπερ μάρκετ και περιλαμβάνει 
την πώληση ειδών σούπερ μάρκετ από τους παραγω- 

γούς/προμηθευτές σε πελάτες/αγοραστές, όπως οι 
επιχειρήσεις χονδρικού ή λιανικού εμπορίου και λοιπές 
επιχειρήσεις (π.χ, οι επιχειρήσεις του κλάδου ΗΟ.ΒΕ. 
ΟΑ.) [βλ. ενδεικτικά αποφάσεις Ε.Επ. Μ.4590 - ΒΕΪΛ/Ε/ 
ΩΕΐνίΤΑ, παρ. 15, Μ.1684 - ΟΑΒΒΕΡΟυΒ/ΡΒΟΜΟΩΕδ, 
παρ. 14, Μ. 5112 - ΒΕΪΛ/Ε ΡΙ_ΙΙδ/ΩΙ30θυΝΤ, παρ. 21, και 
Μ.1221 - ΒΕ\Λ/Ε/ΜΕΙΝΙ_, παρ. 75, καθώς και απόφαση ΕΑ 
υπ’ αριθμ. 496Λ/Ι/2010, παρ. 41. Βλ. επίσης και απόφαση 
Γαλλικής Αρχής Ανταγωνισμού υπ’ αριθμ. 14-000-173 
ϋΙΑ/ΟΑΒΒΕΡΟυΒ, παρ. 9], 

18. Κατά την αξιολόγηση της υποκατάστασης από την 
πλευρά της ζήτησης στις αγορές εφοδιασμού λαμβά- 
νεται υπόψη κατά πάγια πρακτική της Ε.Επ. το σύνολο 
των προϊόντων που οι παραγωγοί προσφέρουν ή θα 
μπορούσαν να προσφέρουν προς πώληση στις επιχει¬ 
ρήσεις πώλησης ειδών σούπερ μάρκετ υπό εύλογους 
όρους και χωρίς υψηλά κόστη μεταστροφής. Η Ε.Επ. 
λαμβάνοντας ιδίως υπόψη τη χαμηλή δυνατότητα των 
παραγωγών να μεταστρέψουν την παραγωγή τους σε 
διαφορετικές κατηγορίες προϊόντων, την ανάγκη των 
καταστημάτων πώλησης ειδών σούπερ μάρκετ να προ¬ 
μηθεύονται μια ευρεία γκάμα προϊόντων και τις διαφο¬ 
ρές στη διάρθρωση των προμηθευτών μεταξύ διαφόρων 
ομάδων προϊόντων κατέληξε ότι η αγορά εφοδιασμού 
διακρίνεται περαιτέρω βάσει ειδικότερων ομάδων συνα¬ 
φών προϊόντων, όπως κρέας και αλλαντικά, πουλερικά 
και αυγά, ψωμί και αρτοσκευάσματα, γαλακτοκομικά, 
φρέσκα φρούτα και λαχανικά, μπύρα, κρασί και οινο¬ 
πνευματώδη ποτά, μη αλκοολούχα ποτά, ζεστά ποτά, 
γλυκά, βασικά είδη διατροφής, καταψυγμένα προϊόντα, 
βρεφικές τροφές, ζωοτροφές, προϊόντα για την περιποί¬ 
ηση του σώματος και καλλυντικά, απορρυπαντικά και 
είδη καθαρισμού κ.λπ. [βλ. ενδεικτικά αποφάσεις Ε.Επ. 
Μ.1221 - ΒΕννΕ/ΜΕΙΝί, παρ. 76-78 και 81, Μ.4590 - ΒΕΪΛ/Ε/ 
ϋΕΙ_νΐΤΑ, παρ. 15, και Μ.5112 - ΒΕ\Λ/Ε ΡΙΙΙδ/ΩΙδΟΟυΝΤ, 
παρ. 21, καθώς και απόφαση ΕΑ υπ’ αριθμ. 496/Ν/Ι/2010, 
παρ. 40 επ.]. Δεν αποκλείεται ωστόσο ορισμένες από τις 
αγορές εφοδιασμού των ανωτέρω ομάδων προϊόντων 
να διαθέτουν παρόμοια διάρθρωση ή μοτίβα ζήτησης 
και να μπορούν για το λόγο αυτό να εξεταστούν από 
κοινού [βλ. ενδεικτικά απόφαση Ε.Επ. Μ.784 - ΚΕ3ΚΟ/ 
ΤυΚΟ, παρ. 34, καθώς και Γερμανική Αρχή Ανταγωνι¬ 
σμού, δυπιπίθΓγ οΐ Ιάθ ΡίηαΙ Βοροιΐ οί ΙΙίθ δβοΙΟΓ ΙηςυίΓγ 
ίηΐο Ιάθ ίοοά ΓθΙαίΙ εοοίος 2014], Εξάλλου, περαιτέρω 
διακρίσεις είναι δυνατές ανάλογα με το αν τα προς 
διάθεση προϊόντα είναι επώνυμα ή ιδιωτικής ετικέτας 
[βλ. Γερμανική Αρχή Ανταγωνισμού, δυηηηηαΓγ οί ΐήο ΡίηαΙ 
ΒοροΓί οί ίίΐθ δοοίοΓ ΙηςυίΓγ ίηίο ίίιο ίοοά γθΙβΝ εβοίος 
2014]. Ωστόσο εν προκειμένω το εν λόγω ζήτημα δύναται 
να παραμείνει ανοιχτό. 

19. Τέλος, η αγορά εφοδιασμού δύναται να διαιρεθεί 
περαιτέρω ανάλογα με τα κανάλια διανομής, καθώς 
κατά την αξιολόγηση των εναλλακτικών δυνατοτήτων 
που έχει έκαστος προμηθευτής για τη διάθεση των 
προϊόντων του, πέραν του λιανικού εμπορίου, λαμβά- 
νονται υπόψη και λοιπά κανάλια διανομής, όπως το 
εξειδικευμένο εμπόριο, τα οαείι & οαιτγ, άλλες επιχει¬ 
ρήσεις χονδρικής, τα καταστήματα γαστρονομίας, τα 
καταστήματα καλλυντικών και φαρμάκων ή οι εξαγωγές 
[βλ. ενδεικτικά απόφαση Ε.Επ. Μ.1221 - ΒΕ\Λ/Ε/ΜΕΙΝ1_, παρ. 
81]. Στο πλαίσιο αυτό έχει κριθεί για παράδειγμα ότι η 
αγορά εφοδιασμού καταστημάτων λιανικής πώλησης 
ειδών σούπερ μάρκετ περιλαμβάνει και τα καταστήματα 


οαδίι & 03ΓΓγ, ενώ ξεχωριστή είναι η αγορά εφοδιασμού 
χονδρεμπόρων και μεγάλων πελατών (ξενοδοχεία, δη¬ 
μόσιο κλπ.) [βλ. απόφαση υπ’ αριθμ. Β2-333/07 (ΕΩΕΚΑ- 
ΤΕΝΟΕίΜΑΝΝ) της Γερμανικής Αρχής Ανταγωνισμού]. 

20. Από γεωγραφική άποψη, η αγορά εφοδιασμού 
εκτείνεται στο σύνολο της ελληνικής επικράτειας, αν 
ληφθεί ως κριτήριο η υποκατάσταση από την πλευρά 
των προμηθευτών των επιχειρήσεων λιανικής πώλη¬ 
σης (βιομηχανίες, βιοτεχνίες, εισαγωγείς), καθόσον η 
ενίσχυση του δικτύου μιας αλυσίδας αυξάνει τον όγκο 
των αγορών που γίνονται συνολικά και κατά συνέπεια 
τη θέση της και τη διαπραγματευτική της δύναμη, τη 
δυνατότητα επιβολής όρων και ενδεχομένως τη δημι¬ 
ουργία σχέσεων οικονομικής εξάρτησης των προμη¬ 
θευτών της [βλ. ενδεικτικά αποφάσεις ΕΑ 582/Χ/ΙΙ/2013 
υπό Δ.2, 572Λ/ΙΙ/2013, παρ. 34, 544/νΐΙ/2012, παρ. 48, και 
496Λ/Ι/2010, παρ. 46], 

21. Εν προκειμένω, ως σχετική γεωγραφική αγορά ορί¬ 
ζεται το σύνολο της ελληνικής επικράτειας. Περαιτέρω, 
το ζήτημα της κατάτμησης της αγοράς εφοδιασμού ανά 
κανάλι διανομής δύναται να παραμείνει ανοιχτό, διότι 
υπό όποιο εναλλακτικό ορισμό της εν λόγω αγοράς, ήτοι 
είτε της αξιολόγησης ότι η σχετική αγορά εφοδιασμού 
διακρίνεται σε αγορά εφοδιασμού καταστημάτων λια¬ 
νικής πώλησης σ/μ και σε αγορά εφοδιασμού καταστη¬ 
μάτων οαείι & οαπγ είτε της αξιολόγησης ότι η σχετική 
αγορά εφοδιασμού περιλαμβάνει τόσο τα καταστήματα 
λιανικής πώλησης σ/μ όσο και τα καταστήματα 03δίι 
& οβπγ, δεν διαπιστώνονται δυσμενή για το επίπεδο 
ανταγωνισμού αποτελέσματα. 

22. Συγκεκριμένα, υπό την πρώτη εκδοχή, δεν διαπι¬ 
στώνεται οριζόντια επικαλύψη των δραστηριοτήτων των 
συμμετεχουσών εταιρειών, καθώς μόνο η ΣΚΛΑΒΕΝΙΤΗΣ 
δραστηριοποιείται στην αγορά εφοδιασμού καταστη¬ 
μάτων λιανικής πώλησης σ/μ, ενώ μόνο η ΜΑΚΡΟ δρα¬ 
στηριοποιείται στην αγορά εφοδιασμού καταστημάτων 
03δίι & 03ΓΓγ. Μόνο υπό τη δεύτερη εκδοχή, αυτή της 
αγοράς εφοδιασμού καταστήματων λιανικής πώλησης 
σ/μ και καταστημάτων οβδίι & 03πγ, αμφότερα τα συμ- 
μετέχοντα μέρη δραστηριοποιούνται στην ίδια αγορά, 
με συνολικό μερίδιο που ανέρχεται στο σύγχρονο κα¬ 
νάλι διανομής στην ελληνική επικράτεια σε ποσοστό μι¬ 
κρότερο του 15%, με την κρίσιμη μεταβολή του μεριδίου 
αγοράς της ΣΚΛΑΒΕΝΙΤΗΣ λόγω της υπό κρίση πράξης 
να ανέρχεται σε ποσοστό μικρότερο του 5% [βλ. την 
υπ’ αριθμ. πρωτ. 9251/23.12.2014 επιστολή της γνωστο- 
ποιούσας και τα προσκομισθέντα στοιχεία της ΡΙαηθΙ 
ΒοΙθίΙ τα οποία αναφέρονται εδώ και χρησιμοποιούνται 
εν προκειμένω ως εναλλακτικός δείκτης (ρΐΌχγ) αντί των 
μεριδίων αγοράς για τα οποία δεν υφίστανται ακριβή 
στοιχεία]. Ως εκ τούτου ούτε η υπό κρίση αγορά δεν 
συνιστά επηρεαζόμενη από την παρούσα συγκέντρωση 
αγορά. Σε κάθε περίπτωση σημειώνεται ότι βάσει των 
ίδιων στοιχείων στην εν λόγω αγορά δραστηριοποιού¬ 
νται τουλάχιστον άλλες τρεις επιχειρήσεις με μερίδια 
αγοράς κατά την ανωτέρω έρευνα αντίστοιχα με αυτά 
της ΣΚΛΑΒΕΝΙΤΗΣ μετά τη συγκέντρωση. 

Η αγορά χονδρικής πώλησης ειδών σούπερ μάρκετ 

23. Σύμφωνα με την Στατιστική Ταξινόμηση των Κλά¬ 
δων Οικονομικής Δραστηριότητας [ΝΑΟΕ Βονί], το 
χονδρικό εμπόριο περιλαμβάνει επτά (7) επιμέρους και 
διακριτούς κλάδους, μεταξύ των οποίων ο κλάδος χον¬ 
δρικού εμπορίου τροφίμων, ποτών και καπνού [Πηγή: 

Κέντρο Προγραμματισμού και Οικονομικών Ερευνών: 
Συνθήκες αγοράς και ανταγωνισμός στην Ελληνική Οι¬ 
κονομία (Μέρος Α' και Μέρος Β'), Αθήνα 2011] και ο 
κλάδος χονδρικού εμπορίου ειδών οικιακής χρήσης (πα¬ 
ντοπωλείου). Οι εν λόγω αγορές μπορούν να διακριθούν 
περαιτέρω κατ’ αρχήν ανά ειδικότερη ομάδα συναφών 
προϊόντων. Για παράδειγμα, λαμβάνοντας ιδίως υπόψη 
την εξειδίκευση των περισσότερων χονδρεμπόρων στη 
διανομή ορισμένων ειδών και τη σύναψη συμβάσεων 
διανομής μεταξύ αυτών και συγκεκριμένων προμηθευ¬ 
τών, το χονδρικό εμπόριο τροφίμων, ποτών και καπνού 
μπορεί να διακριθεί σε επιμέρους κατηγορίες, όπως 
χονδρικό εμπόριο φρούτων και λαχανικών, κρέατος και 
προϊόντων κρέατος, γαλακτοκομικών προϊόντων, αυ¬ 
γών και βρώσιμων ελαίων και λιπών, ποτών, προϊόντων 
καπνού, ζάχαρης, σοκολάτας, ειδών ζαχαροπλαστικής, 
καφέ, τσαγιού, κακάο, μπαχαρικών, και άλλων τροφίμων 
(όπως ψάρια, καρκινοειδή και μαλάκια), καθώς και στο 
μη ειδικευμένο χονδρικό εμπόριο τροφίμων, ποτών και 
καπνού [βλ. απόφαση ΕΑ. υπ’ αριθμ. 536Λ/Ι/2012, παρ. 15]. 

24. Περαιτέρω, οι ανωτέρω αγορές (κλάδος χονδρι¬ 
κού εμπορίου τροφίμων, ποτών και καπνού και κλάδος 
χονδρικού εμπορίου ειδών οικιακής χρήσης) δύναται 
να διακριθούν και ανά ειδικότερο κανάλι διανομής (π.χ. 
διανομή μέσω των μεγάλων αλυσίδων, των χονδρεμπό¬ 
ρων, των παραδοσιακών καταστημάτων τροφίμων και 
των μικρών σημείων πώλησης, όπως περίπτερα και ψι- 
λικατζίδικα, κ.λπ.), αναλόγως του βαθμού εναλλαξιμότη- 
τας και υποκατάστασης των υπηρεσιών που παρέχουν, 
σε συνάρτηση ιδίως με το εύρος και την ποικιλία των 
προϊόντων που προσφέρουν, την αντίληψη του τυπικού 
καταναλωτή και την περιοχή αναφοράς [βλ. απόφαση 
ΕΑ υπ’ αριθμ. 536Λ/Ι/2012, παρ. 13]. 

25. Ειδικότερα, η αγορά χονδρικής πώλησης ειδών 
σούπερ μάρκετ αποτελεί το ενδιάμεσο στάδιο μετα¬ 
ξύ του προμηθευτή (παραγωγού ή εισαγωγέα) και του 
λιανοπωλητή και λαμβάνει χώρα είτε μέσω των παρα¬ 
δοσιακών πρατηρίων-αποθηκών χονδρεμπορίου είτε 
μέσω των οαεά αηά οαπγ υπεραγορών, στις οποίες δι- 
ενεργούνται σχεδόν αποκλειστικά χονδρικές πωλήσεις 
προϊόντων, απευθυνόμενες κυρίως σε επαγγελματίες 
[βλ. ενδεικτικά αποφάσεις ΕΑ υπ’ αριθμ. 330Λ//2007, υπό 
ΙΝ/.1.Β, και 536/Ν/Ι/2012, παρ. 14]. Κατά τη γνωστοποιούσα, 
η εν λόγω αγορά είναι ενιαία και περιλαμβάνει και τα 
δύο προαναφερόμενα κανάλια διανομής [βλ. Έντυπο 
Γνωστοποίησης, Τμήμα 6]. 

26. Από γεωγραφική άποψη η αγορά της χονδρικής πώ¬ 
λησης εκτείνεται στο σύνολο της ελληνικής επικράτειας. 
Λόγω της δραστηριοποίησης των περισσότερων χονδρε¬ 
μπορικών εταιρειών σε συγκεκριμένες περιοχές της Ελλά¬ 
δας, δεν μπορεί να αποκλεισθεί το ενδεχόμενο περαιτέρω 
κατάτμησης της γεωγραφικής αγοράς σε επίπεδο όμορων 
νομών ή/και περιφερειών, στο βαθμό που υφίσταται σημα¬ 
ντικός βαθμός εναλλαξιμότητας ή/και η ύπαρξη αλυσίδας 
υποκατάστασης [βλ. ενδεικτικά αποφάσεις ΕΑ υπ’ αριθμ. 
536Λ/Ι/2012, παρ. 19, και 330Λ//2007 υπό ΐν.2], 

27. Στην κρινόμενη υπόθεση, και τα δύο συμμετέχοντα 
μέρη δραστηριοποιούνται στην αγορά χονδρικής πώ¬ 
λησης ειδών σούπερ μάρκετ, η οποία από γεωγραφική 
άποψη καταλαμβάνει το σύνολο της ελληνικής επικρά¬ 
τειας. Εξάλλου, δεν κρίνεται απαραίτητη η ακριβέστερη 
οριοθέτηση της εν λόγω αγοράς ανά κανάλι διανομής, 
ούτε και η περαιτέρω διερεύνηση της σχετικής γεω¬ 


γραφικής αγοράς, διότι υπό οποιαδήποτε κατάτμηση 
των αγορών η εξεταζόμενη συγκέντρωση δεν δύναται 
να περιορίσει σημαντικά τον ανταγωνισμό. 

28. Συγκεκριμένα, η ΣΚΛΑΒΕΝΙΤΗΣ δεν δραστηριο¬ 
ποιείται στην υπο-αγορά «οαεά & οαπγ», στην οποία 
η ΜΑΚΡΟ κατέχει μερίδιο που πλησιάζει το [...]% στην 
ελληνική επικράτεια στο σύνολο προϊόντων χονδρικής 
τροφίμων και μη τροφίμων [βλ. την υπ’ αριθμ. πρωτ. 
9251/23.12.2014 επιστολή της γνωστοποιούσας και τα 
προσκομισθέντα στοιχεία της ΙΒΙ αναφορικά με τον 
οργανωμένο κλάδο χονδρικής «οαείι & οαπγ»]. Επιπρο- 
σθέτως, δραστηριοποιείται σε πολύ μικρή κλίμακα στην 
ενιαία αγορά χονδρικής πώλησης ειδών σούπερ μάρκετ, 
πραγματοποιώντας πωλήσεις προϊόντων λιανικής σε 
μεγάλες ποσότητες με έκδοση τιμολογίου, οι οποίες 
ανέρχονται σε €[...]. (και ως εκ τούτου εκτιμάται ότι το 
όποιο μερίδιό της είναι εξαιρετικά μικρό), με τη ΜΑΚΡΟ 
να κατέχει στην εν λόγω αγορά μερίδιο που δεν υπερ¬ 
βαίνει το 5% και συνολικές πωλήσεις που ξεπερνούν 
τα €[...]. Ως εκ τούτου ούτε η υπό κρίση αγορά συνιστά 
επηρεαζόμενη αγορά για τους σκοπούς της παρούσας 
συγκέντρωσης, υπό όποια οριοθέτηση αυτής. 

29. Εν κατακλείδι, λαμβάνοντας υπόψη τα παραπάνω, 
η υπό εξέταση συγκέντρωση αφορά στις αγορές: 

(α) λιανικής πώλησης ειδών σούπερ μάρκετ σε επίπεδο 
διανομής, η οποία από γεωγραφική άποψη ορίζεται στο 
νομό Αττικής, 

(β) εφοδιασμού καταστημάτων λιανικής πώλησης σ/μ 
ή/ και καταστημάτων οαεά & οαπγ, η οποία από γεω¬ 
γραφική άποψη καταλαμβάνει το σύνολο της ελληνικής 
επικράτειας, και 

(γ) χονδρικής πώλησης ειδών σούπερ μάρκετ, η οποία 
από γεωγραφική άποψη καταλαμβάνει το σύνολο της 
ελληνικής επικράτειας. 

Εκ των ανωτέρω αγορών, ουδεμία δεν συνιστά εν 
προκειμένω επηρεαζόμενη αγορά. 

Δ. ΑΞΙΟΛΟΓΗΣΗ ΤΗΣ ΣΥΓΚΕΝΤΡΩΣΗΣ 

30. Η υπό κρίση πράξη συνιστά οριζόντια συγκέντρω¬ 
ση, καθώς οι συμμετέχουσες επιχειρήσεις δραστηρι¬ 
οποιούνται από κοινού σε δύο από τις τρεις ως άνω 
ορισθείσες σχετικές αγορές, ήτοι στην αγορά εφοδια¬ 
σμού και στην αγορά χονδρικής πώλησης ειδών σούπερ 
μάρκετ [βλ. Κατευθυντήριες γραμμές της Ευρωπαϊκής 
Επιτροπής για την αξιολόγηση των οριζόντιων συγκε¬ 
ντρώσεων, ΕΕ 5.2.2004 Ο 31/03, παρ. 5]. Δεδομένου ότι 
δεν υφίσταται οριζόντια επικάλυψη στην αγορά λιανικής 
πώλησης ειδών σούπερ μάρκετ, ενώ τα μερίδια αγοράς 
των συμμετεχουσών στη συγκέντρωση εταιρειών κυμαί¬ 
νονται αθροιστικά κάτω του 15% στην αγορά χονδρικής 
πώλησης, οι εν λόγω αγορές δεν συνιστούν επηρεαζό¬ 
μενες αγορές, όπως διαπιστώθηκε ανωτέρω [υπό Γ]. Ως 
εκ τούτου, η υπό κρίση συγκέντρωση δεν θα επιφέρει 
αλλαγές στη δομή των υπό κρίση αγορών και κατά 
συνέπεια δεν θα επηρεάσει το επίπεδο ανταγωνισμού, 
καθώς δεν θα υπάρξει ουδεμία (ουσιαστική) μεταβολή 
των μεριδίων. Το ανωτέρω συμπέρασμα ισχύει εν προ¬ 
κειμένω και ως προς την αγορά εφοδιασμού, δεδομένου 
του αθροιστικού μεριδίου αγοράς των συμμετεχουσών 
[βλ. ανωτέρω υπό Γ ως προς τον εναλλακτικό δείκτη], 
που θα διαμορφωθεί σε κάθε περίπτωση κάτω του 15% 
(υπό τη δεύτερη εκδοχή οριοθέτησης της σχετικής αγο¬ 
ράς), της έλλειψης οποιοσδήποτε οριζόντιας επικάλυψης 
μεταξύ των δραστηριοτήτων των συμμετεχουσών εται- 

ρειών (υπό την πρώτη εκδοχή οριοθέτησης της σχετικής 
αγοράς), των αντίστοιχων μεγεθών των ανταγωνιστών 
τους και της ύπαρξης αυξημένου ανταγωνισμού στην 
αγορά της επόμενης οικονομικής βαθμίδας (αγορά 
λιανικής πώλησης ειδών σούπερ μάρκετ σε επίπεδο 
διανομής). Ενόψει των ανωτέρω, ως αποτέλεσμα της 
παρούσας συγκέντρωσης δεν πιθανολογείται κατά το 
άρθρο 7 παρ. 1 και 2 του ν. 3959/2011 ότι θα επέλθει 
ουσιαστική μεταβολή στην διάρθρωση των σχετικών 
αγορών, τον πραγματικό ή δυνητικό ανταγωνισμό και 
τις εναλλακτικές δυνατότητες επιλογής προμηθευτών 
και πελατών και επομένως εκτιμάται ότι η υπό κρίση 
συγκέντρωση δεν αναμένεται να περιορίσει σημαντικά 
τον ανταγωνισμό στις προαναφερόμενες αγορές. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Το Τμήμα της Επιτροπής Ανταγωνισμού, το οποίο συ¬ 
γκροτήθηκε με την από 16.12.2014 κλήρωση, ομόφωνα 
εγκρίνει, κατ’ άρθρο 8 παρ. 3 του ν. 3959/2011, την από 
8.12.2014 (αριθ. πρωτ. 8824) γνωστοποιηθείσα συγκέντρω¬ 
ση που αφορά στην απόκτηση ελέγχου επί της Ανώνυμης 
Εταιρείας με την επωνυμία «ΜΑΚΡΟ ΚΑΣ ΚΑΙ ΚΑΡΡΥ 
ΧΟΝΔΡΕΜΠΟΡΙΚΗ ΑΝΩΝΥΜΟΣ ΕΜΠΟΡΙΚΗ ΕΤΑΙΡΕΙΑ Α.Ε» 
από την εταιρία με την επωνυμία «ΙΝΩ Εισαγωγές και 
Εμπορία Αγαθών, Παροχή Ηλεκτρονικών Υπηρεσιών και 
Εκμετάλλευση Ακινήτων Ανώνυμος Εταιρία», δεδομένου 
ότι η εν λόγω συγκέντρωση, παρότι εμπίπτει στο πεδίο 
εφαρμογής της παραγράφου 1 του άρθρου 6 ν. 3959/2011, 
δεν προκαλεί σοβαρές αμφιβολίες ως προς το συμβατό 
αυτής με τις απαιτήσεις λειτουργίας του ανταγωνισμού 
στις επιμέρους αγορές στις οποίες αφορά. 

Η απόφαση εκδόθηκε την 26η Ιανουάριου 2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Προεδρεύων 

ΔΗΜΗΤΡΙΟΣ ΛΟΥΚΑΣ 

-♦- 

Αριθμ. 3159 (2) 

Ίδρυση Διιδρυματικού Προγράμματος Μεταπτυχιακών 
Σπουδών με τίτλο «Βιοεπιχειρείν» μεταξύ του Τμή¬ 
ματος Βιοχημείας και Βιοτεχνολογίας της Σχολής 
Επιστημών Υγείας του Πανεπιστημίου Θεσσαλίας και 
του Ινστιτούτου Βιολογίας, Φαρμακευτικής Χημείας 
και Βιοτεχνολογίας του Εθνικού Ιδρύματος Ερευνών. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 3685/2008 και ιδίως το άρ¬ 
θρο 6 (ΦΕΚ 148, τ.Α7ΐ6.7.2008) «Θεσμικό πλαίσιο για 
τις μεταπτυχιακές σπουδές», όπως τροποποιήθηκε με 
τις διατάξεις του άρθρ. 24 του Ν. 3696/2008 (ΦΕΚ 177, 
τ.Α725-8-2008), του άρθρου 27 του Ν. 3794/2009 (ΦΕΚ 
156 τ.Α') και της παρ. 5 του άρθρου 37 του Ν. 3848/2010 
(ΦΕΚ 71 τ.Α') και του άρθρου 34 του Ν. 4301/2014 (ΦΕΚ 
223 τ.Α'). 

2. Τις διατάξεις του άρθρου 42 του Ν. 4009/2011 (ΦΕΚ 
Α' 195/6.9.2011) και του άρθρου 35 Ν. 4310/2014 (ΦΕΚ Α' 
258/8.12.2014). 

3. Τις διατάξεις της παρ. 11α του άρθρου 80 του 
Ν. 4009/2011 (ΦΕΚ 195 τ.Α') «Δομή, λειτουργία, διασφά¬ 
λιση της ποιότητας των σπουδών και διεθνοποίησης 
των ανωτάτων εκπαιδευτικών ιδρυμάτων», όπως τρο¬ 
ποποιήθηκε και ισχύει. 


4. Τις διατάξεις του Ν. 3374/2005 και ιδίως τα άρθρα 
14 και 15 (ΦΕΚ 189, τ.Α'/2.8.2005) «Διασφάλιση της ποιό¬ 
τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα 
Διπλώματος», όπως τροποποιήθηκε και ισχύει. 

5. Το Π.δ. 92/2013 (ΦΕΚ 131/Α'/5-6-2013) «Μετονομα- 
σία, κατάργηση και ένταξη Τμημάτων ή Σχολών και 
ίδρυση - συγκρότηση και ανασυγκρότηση Σχολών στο 
Πανεπιστήμιο Θεσσαλίας. 

6. Το Ειδικό Πρωτόκολλο Συνεργασίας μεταξύ του Πανε¬ 
πιστημίου Θεσσαλίας και του Εθνικού Ιδρύματος Ερευνών. 

7. Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Βιοχημείας και Βιοτε¬ 
χνολογίας του Πανεπιστημίου Θεσσαλίας (συνεδρίαση 
90η/11.2.2015). 

8. Το απόσπασμα πρακτικών της Συγκλήτου Ειδικής 
Σύνθεσης τους Πανεπιστημίου Θεσσαλίας (συνεδρίαση 
44/6.3.2015). 

9. Την απόφαση του Διοικητικού Συμβουλίου του Εθνι¬ 
κού Ιδρύματος Ερευνών στη συνεδρία 2015/03/17-2-2015. 

10. Το με αριθμ. πρωτ. 975/4.7.2011 έγγραφο της ΑΔΙΠ 
από το οποίο προκύπτει ότι έχει ολοκληρωθεί η εξω¬ 
τερική αξιολόγηση του Τμήματος Βιοχημείας και Βιο¬ 
τεχνολογίας του Πανεπιστημίου Θεσσαλίας. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε από το ακαδημαϊκό έτος 2014-15 τη λει¬ 
τουργία του Προγράμματος Μεταπτυχιακών Σπουδών με 
τίτλο «Βιοεπιχειρείν» του Τμήματος Βιοχημείας και Βιοτε¬ 
χνολογίας του Πανεπιστημίου Θεσσαλίας σε συνεργασία 
με το Ινστιτούτο Βιολογίας, Φαρμακευτικής Χημείας και 
Βιοτεχνολογίας, του Εθνικού Ιδρύματος Ερευνών. 

Άρθρο 1 

Γενικές Διατάξεις 

Τα Τμήματα Βιοχημείας και Βιοτεχνολογίας του Πα¬ 
νεπιστημίου Θεσσαλίας, και το Ινστιτούτο Βιολογίας, 
Φαρμακευτικής Χημείας και Βιοτεχνολογίας, του Εθνι¬ 
κού Ιδρύματος Ερευνών οργανώνουν και λειτουργούν 
από κοινού από το ακαδημαϊκό έτος 2015-16, Διιδρυ- 
ματικό Πρόγραμμα Μεταπτυχιακών Σπουδών (Δ.Π.Μ.Σ.) 
με τίτλο: «Βιοεπιχειρείν» σύμφωνα με τις διατάξεις της 
απόφασης αυτής και του Ν. 3685/2008 (ΦΕΚ 148/τ.Α'), 
όπως τροποποιήθηκε και ισχύει. 

Άρθρο 2 

Αντικείμενο-Σκοπός 

Το Δ.Π.Μ.Σ. έχει ως αντικείμενο την επιστημονική 
κατάρτιση και ειδίκευση επιστημόνων σε θέματα βιο- 
επιχειρηματικότητας και καινοτομίας στους τομείς της 
υγείας, διατροφής, βιοχημικής και μοριακής διαγνωστι¬ 
κής και περιβαλλοντικής βιοτεχνολογίας. Οι απόφοιτοι 
του Δ.Π.Μ.Σ. θα έχουν τα εφόδια που απαιτούνται για 
μία επιτυχή σταδιοδρομία στον κόσμο των βιοτεχνολο- 
γικών εταιρειών και της μετάφρασης της καινοτομίας 
σε προϊόντα, και υπηρεσίες καθιστώντας τους πολύτιμο 
ανθρώπινο δυναμικό για τον βιομηχανικό τομέα. 

Άρθρο 3 

Μεταπτυχιακοί Τίτλοι Σπουδών 

Το ΠΜΣ χορηγεί Διιδρυματικό Μεταπτυχιακό Δίπλωμα 
Ειδίκευσης στο «Βιοεπιχειρείν». 

Άρθρο 4 

Προϋποθέσεις- Κριτήρια επιλογής φοιτητών 

Στο ΔΠΜΣ γίνονται δεκτοί ως Μεταπτυχιακοί Φοιτητές 
(ΜΦ) πτυχιούχοι των Σχολών Επιστημών Υγείας, Θετικών 
Επιστημών, Γεωπονικών Επιστημών, και Πολυτεχνικών 
Σχολών των πανεπιστημίων της ημεδαπής ή αντίστοι¬ 
χων τμημάτων της αλλοδαπής καθώς και πτυχιούχοι 
λοιπών συναφών με το αντικείμενο του Προγράμματος 
τμημάτων πανεπιστημίων και ΑΤΕΙ. 


Άρθρο 5 

Χρονική Διάρκεια 


Η χρονική διάρκεια της φοίτησης για την απονομή 
Μεταπτυχιακού Διπλώματος Ειδίκευσης ορίζεται σε 
τρία (3) εξάμηνα. 

Άρθρο 6 

Πρόγραμμα Μαθημάτων 


Το πρόγραμμα σπουδών περιλαμβάνει υποχρεωτικά 
μαθήματα και εκπόνηση μεταπτυχιακής διπλωματικής 
εργασίας τα οποία μπορούν να είναι τόσο στην Ελλη¬ 
νική όσο και στην Αγγλική γλώσσα. Το Μεταπτυχιακό 
Δίπλωμα Ειδίκευσης (ΜΔΕ) απονέμεται μετά την συ¬ 
μπλήρωση 90 πιστωτικών μονάδων σύμφωνα με τον 

πίνακα 1. π . 

Πίνακας 1 


Κωδι¬ 

κός 


ΠΙΣΤΩΤΙΚΕΣ 

ΜΟΝΑΔΕΣ 


Α' ΕΞΑΜΗΝΟ 


Μ ΚΙ 

ΒΙΟΧΗΜΙΚΗ ΚΑΙ ΜΟΡΙΑΚΗ 
ΔΙΑΓΝΩΣΤΙΚΗ 

8 

ΜΚ2 

ΦΑΡΜΑΚΑ ΚΑΙ ΥΓΕΙΑ 

8 

ΜΚ3 

ΕΙΣΑΓΩΓΗ ΣΤΗΝ 
ΕΠΙΧΕΙΡΗΜΑΤΙΚΟΤΗΤΑ 

7 

ΜΚ4 

ΝΟΜΙΚΟ ΠΛΑΙΣΙΟ ΓΙΑ 
ΒΙΟΕΠΙΧΕΙΡΗΣΕΙΣ - ΠΙΣΤΟΠΟΙΗΣΗ 

7 


Β' ΕΞΑΜΗΝΟ 


ΜΚ5 

ΤΡΟΦΙΜΑ ΚΑΙ ΔΙΑΤΡΟΦΗ 

8 

ΜΚ6 

ΠΕΡΙΒΑΛΛΟΝΤΙΚΗ 

ΒΙΟΤΕΧΝΟΛΟΓΙΑ 

8 

ΜΚ7 

ΠΗΓΕΣ ΧΡΗΜΑΤΟΔΟΤΗΣΗΣ 

7 

ΜΚ8 

ΈΡΕΥΝΑ, ΣΧΕΔΙΑΣΗ ΚΑΙ 
ΥΛΟΠΟΙΗΣΗ ΕΠΙΧΕΙΡΗΜΑΤΙΚΩΝ 
ΣΧΕΔΙΩΝ 

7 


Γ' ΕΞΑΜΗΝΟ 


ΜΚ9 

ΜΕΤΑΠΤΥΧΙΑΚΗ ΔΙΑΤΡΙΒΗ (ΜΔ) 

30 


Άρθρο 7 

Αριθμός Εισακτέων 

Ο αριθμός των εισακτέων ορίζεται κατ’ ανώτερο όριο 
σε τριάντα (30) άτομα κατ’ έτος. 

Άρθρο 8 
Προσωπικό 

Στο ΔΠΜΣ θα απασχοληθούν μέλη ΔΕΠ του Τμήμα¬ 
τος Βιοχημείας και Βιοτεχνολογίας του Πανεπιστημίου 


Θεσσαλίας και Ερευνητές του Ινστιτούτου Βιολογίας, 
Φαρμακευτικής Χημείας και Βιοτεχνολογίας του Εθνι¬ 
κού Ιδρύματος Ερευνών καθώς και άλλες κατηγορίες 
διδασκόντων σύμφωνα με τις διατάξεις του άρθρου 5 
του Ν. 3685/2008 (ΦΕΚ 148 Α'). 

Άρθρο 9 

Υλικοτεχνική Υποδομή 

Ο υπάρχων εξοπλισμός του Τμήματος Βιοχημείας 
και Βιοτεχνολογίας του Πανεπιστημίου Θεσσαλίας και 
του Ινστιτούτου Βιολογίας, Φαρμακευτικής Χημείας και 
Βιοτεχνολογίας του Εθνικού Ιδρύματος Ερευνών καλύ¬ 
πτει τις εκπαιδευτικές ανάγκες που σχετίζονται με την 
υλοποίηση του Δ. Π.Μ.Σ. 

Άρθρο 10 

Διάρκεια λειτουργίας 

Το ΔΠΜΣ θα λειτουργήσει μέχρι το ακαδημαϊκό έτος 
2022-2023 με την επιφύλαξη των διατάξεων της παρ. 11α 
του άρθρου 80 του Ν. 4009/2011 (ΦΕΚ 195 Α') όπως τρο¬ 
ποποιήθηκε και ισχύει. 

Άρθρο 11 

Κόστος λειτουργίας 

Σύμφωνα με το άρθρο 8 του Ν. 3685/2008 (ΦΕΚ 148 
Α') το 65% του συνολικού ετήσιου κόστους λειτουργίας 
που αφορά στις λειτουργικές δαπάνες ανέρχεται στο 
ποσό των 97.500 € και αναλύεται σε κατηγορίες δα¬ 
πανών ως εξής: 


ΕΙΔΟΣ ΔΑΠΑΝΗΣ 

ΠΟΣΟ ΣΕ 
ευρώ 

Αμοιβές αποζημιώσεις διδακτικού, τεχνι¬ 
κού και διοικητικού προσωπικού 

80.000 

Αναλώσιμα, εκπαιδευτικό υλικό, πρόσθε¬ 
τος εξοπλισμός (προμήθεια, ανανέωση, 
συντήρηση) 

11.000 

Μετακινήσεις 

5.000 

Γενικά έξοδα 

1.500 

Σύνολο 

97.500 


Το ανώτερο κόστος λειτουργίας του ΔΠΜΣ θα καλυ¬ 
φθεί κυρίως από τα δίδακτρα των μεταπτυχιακών φοι¬ 
τητών δωρεές, χορηγίες, κ.λπ. 


Άρθρο 12 

Μεταβατικές διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα Νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 12 Μαρτίου 2014 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 

